CELEX: 32013R0817
Language: fi
Date: 2013-08-28 00:00:00
Title: Komission asetus (EU) N:o 817/2013, annettu 28 päivänä elokuuta 2013 , Euroopan parlamentin ja neuvoston asetuksen (EY) N:o 1333/2008 liitteiden II ja III ja komission asetuksen (EU) N:o 231/2012 liitteen muuttamisesta oktenyylimeripihkahapolla muunnetun arabikumin osalta  ETA:n kannalta merkityksellinen teksti

29.8.2013   
            
            
               FI
            
            
               Euroopan unionin virallinen lehti
            
            
               L 230/7
            
         KOMISSION ASETUS (EU) N:o 817/2013,
   annettu 28 päivänä elokuuta 2013,
   Euroopan parlamentin ja neuvoston asetuksen (EY) N:o 1333/2008 liitteiden II ja III ja komission asetuksen (EU) N:o 231/2012 liitteen muuttamisesta oktenyylimeripihkahapolla muunnetun arabikumin osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan, 14 artiklan ja 30 artiklan 5 kohdan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Asetuksen (EY) N:o 1333/2008 liitteessä III vahvistetaan unionissa elintarvikelisäaineissa, elintarvike-entsyymeissä, elintarvikearomeissa ja ravintoaineissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (3)
            
            
               Asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät vahvistetaan komission asetuksessa (EU) N:o 231/2012 (3).
            
         
               (4)
            
            
               Kyseiset luettelot ja eritelmät voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhteisen menettelyn mukaisesti joko komission aloitteesta tai asiaa koskevan hakemuksen johdosta.
            
         
               (5)
            
            
               Oktenyylimeripihkahapolla muunnetun arabikumin käytön hyväksymisestä emulgointiaineena tietyissä elintarvikeryhmissä ja aromeissa esitettiin 12 päivänä marraskuuta 2007 hakemus, joka toimitettiin jäsenvaltioiden saataville.
            
         
               (6)
            
            
               Euroopan elintarviketurvallisuusviranomainen arvioi oktenyylimeripihkahapolla muunnetun arabikumin turvallisuuden aromeihin ja tiettyihin muihin elintarvikkeisiin lisättynä emulgointiaineena, ja antoi siitä lausuntonsa 11 päivänä maaliskuuta 2010 (4). Elintarviketurvallisuusviranomainen totesi, että käytettävissä olevien tutkimusten sekä arabikumia itseään ja muita oktenyylimeripihkahapolla muunnettuja tärkkelyksiä koskevien tietojen perusteella oktenyylimeripihkahapolla muunnetun arabikumin käyttöön elintarvikkeissa emulgointiaineena ehdotetuissa käyttötarkoituksissa ja ehdotettuina käyttömäärinä ei liity turvallisuusriskiä.
            
         
               (7)
            
            
               Oktenyylimeripihkahapolla muunnettua arabikumia on teknisistä syistä tarpeen käyttää emulgointiaineena tietyissä elintarvikkeissa sekä emulgointiaineena aromi-öljyemulsioissa, joita lisätään useisiin elintarvikkeisiin, sillä sen ominaisuudet nykyisiin emulgointiaineisiin verrattuna ovat paremmat. Sen vuoksi on aiheellista sallia oktenyylimeripihkahapolla muunnetun arabikumin käyttö elintarvikeryhmissä, joita hakemus koskee, ja antaa kyseisen elintarvikelisäaineen numeroksi E 423.
            
         
               (8)
            
            
               Oktenyylimeripihkahapolla muunnetun arabikumin eritelmä olisi sisällytettävä asetukseen (EU) N:o 231/2012 silloin, kun se sisällytetään asetuksen (EY) N:o 1333/2008 liitteissä II ja III vahvistettuihin unionissa hyväksyttyjen elintarvikelisäaineiden luetteloihin ensimmäisen kerran.
            
         
               (9)
            
            
               Sen vuoksi asetusta (EY) N:o 1333/2008 ja asetusta (EU) N:o 231/2012 olisi muutettava.
            
         
               (10)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liitteet II ja III tämän asetuksen liitteen I mukaisesti.
   2 artikla
   Muutetaan asetuksen (EU) N:o 231/2012 liite tämän asetuksen liitteen II mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä elokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  EUVL L 83, 22.3.2012, s. 1.
   
      (4)  EFSA Journal 2010; 8(3):1539.
   
      LIITE I
      
                  A.
               
               
                  Muutetaan asetuksen (EY) N:o 1333/2008 liite II seuraavasti:
                  
                              1)
                           
                           
                              Lisätään B osan taulukossa 3 ”Muut lisäaineet kuin väri- ja makeutusaineet” olevan lisäainetta E 422 koskevan kohdan jälkeen uusi kohta seuraavasti:
                              
                                          ”E 423
                                       
                                       
                                          Oktenyylimeripihkahapolla muunnettu arabikumi”
                                       
                                    
                        
                              2)
                           
                           
                              Muutetaan E osa seuraavasti:
                              
                                          a)
                                       
                                       
                                          Lisätään ryhmään 05.4 ”Koristeet, päällysteet ja täytteet, paitsi ryhmään 4.2.4 kuuluvat hedelmäpohjaiset täytteet” elintarvikelisäainetta E 416 koskevan kohdan jälkeen kohta seuraavasti:
                                          
                                                       
                                                   
                                                   
                                                      ”E 423
                                                   
                                                   
                                                      Oktenyylimeripihkahapolla muunnettu arabikumi
                                                   
                                                   
                                                      10 000
                                                   
                                                   
                                                      Ainoastaan kuorrutukset.”
                                                   
                                                   
                                                       
                                                   
                                                
                                    
                                          b)
                                       
                                       
                                          Lisätään ryhmään 12.6 ”Kastikkeet” elintarvikelisäainetta E 416 koskevan kohdan jälkeen kohta seuraavasti:
                                          
                                                       
                                                   
                                                   
                                                      ”E 423
                                                   
                                                   
                                                      Oktenyylimeripihka hapolla muunnettu arabikumi
                                                   
                                                   
                                                      10 000”
                                                   
                                                   
                                                       
                                                   
                                                   
                                                       
                                                   
                                                
                                    
                                          c)
                                       
                                       
                                          Lisätään ryhmään 14.1.4 ”Maustetut juomat” elintarvikelisäainetta E 405 koskevan kohdan jälkeen kohta seuraavasti:
                                          
                                                       
                                                   
                                                   
                                                      ”E 423
                                                   
                                                   
                                                      Oktenyylimeripihka hapolla muunnettu arabikumi
                                                   
                                                   
                                                      1 000
                                                   
                                                   
                                                      Ainoastaan energiajuomat ja hedelmämehua sisältävät juomat.”
                                                   
                                                   
                                                       
                                                   
                                                
                                    
                        
            
                  B.
               
               
                  Muutetaan asetuksen (EY) N:o 1333/2008 liite III seuraavasti:
                  Lisätään 4 osaan ”Elintarvikearomeissa esiintyvät elintarvikelisäaineet, mukaan lukien kantaja-aineet” elintarvikelisäainetta E 416 koskevan kohdan jälkeen kohta seuraavasti:
                  
                              ”E 423
                           
                           
                              Oktenyylimeripihkahapolla muunnettu arabikumi
                           
                           
                              Aromi-öljyemulsiot, joita käytetään ryhmissä 03: Jäätelö, mehujää ja niiden kaltaiset valmisteet; 07.2: Konditoriatuotteet; 08.2: Lihajalosteet, ainoastaan siipikarjajalosteet; 09.2: Jalostettu kala ja jalostetut kalastustuotteet, myös nilviäiset ja äyriäiset; 16: Jälkiruoat lukuun ottamatta ryhmiin 1, 3 ja 4 kuuluvia tuotteita.
                           
                           
                              500 mg/kg aromiemulsiossa
                           
                        
                              Aromi-öljyemulsiot, joita käytetään ryhmässä 14.1.4: Maustetut juomat, ainoastaan maustetut juomat, jotka eivät sisällä hedelmämehuja, ja hiilihapotetut maustetut juomat, jotka sisältävät hedelmämehuja, ja ryhmässä 14.2: Alkoholijuomat, mukaan luettuina niiden alkoholittomat ja vähän alkoholia sisältävät vastineet.
                           
                           
                              220 mg/kg aromiemulsiossa
                           
                        
                              Aromi-öljyemulsiot, joita käytetään ryhmissä 05.1: Kaakao- ja suklaatuotteet, jotka kuuluvat direktiivin 2000/36/EY soveltamisalaan, 05.2: Muut makeistuotteet, myös hengityksen raikastamiseen käytettävät erityisen pienikokoiset makeiset, 05.4: Koristeet, päällysteet ja täytteet, paitsi ryhmään 4.2.4 kuuluvat hedelmäpohjaiset täytteet, ja ryhmässä 06.3: Aamiaisviljatuotteet.
                           
                           
                              300 mg/kg aromiemulsiossa
                           
                        
                              Aromi-öljyemulsiot, joita käytetään ryhmässä 01.7.5: Sulatejuusto.
                           
                           
                              120 mg/kg aromiemulsiossa
                           
                        
                              Aromi-öljyemulsiot, joita käytetään ryhmässä 05.3: Purukumi.
                           
                           
                              60 mg/kg aromiemulsiossa
                           
                        
                              Aromi-öljyemulsiot, joita käytetään ryhmässä 01.8: Maitotuotteita jäljittelevät tuotteet, myös juoman valkaisuaineet; 04.2.5: Hillot, hyytelöt ja marmeladit sekä vastaavat tuotteet; 04.2.5.4: Pähkinävoit ja pähkinälevitteet; 08.2: Lihajalosteet; 12.5: Keitot ja liemet, 14.1.5.2: Muut, ainoastaan pikakahvi ja tee sekä viljapohjaiset valmisateriat.
                           
                           
                              240 mg/kg aromiemulsiossa
                           
                        
                              Aromi-öljyemulsiot, joita käytetään ryhmässä 10.2: Jalostetut munat ja munatuotteet.
                           
                           
                              140 mg/kg aromiemulsiossa
                           
                        
                              Aromi-öljyemulsiot, joita käytetään ryhmässä 14.1.4: Maustetut juomat, ainoastaan hiilihapottomat maustetut juomat, jotka sisältävät hedelmämehuja; 14.1.2: Hedelmämehut sellaisina kuin ne määritellään direktiivissä 2001/112/EY ja kasvistäysmehut, ainoastaan kasvistäysmehut; ja ryhmässä 12.6: Kastikkeet, ainoastaan keitto- tai paistoliemikastikkeet ja makeat kastikkeet.
                           
                           
                              400 mg/kg aromiemulsiossa
                           
                        
                              Aromi-öljyemulsiot, joita käytetään ryhmässä 15: Pikkusuolaiset ja välipalat.
                           
                           
                              440 mg/kg aromiemulsiossa”
                           
                        
            
   
      LIITE II
      Lisätään asetuksen (EU) N:o 231/2012 liitteessä olevan elintarvikelisäainetta E 422 koskevan eritelmän jälkeen kohta seuraavasti:
      
         ”E 423 OKTENYYLIMERIPIHKAHAPOLLA MUUNNETTU ARABIKUMI
         
         
                     
                        Synonyymit
                     
                  
                  
                     Arabikumin vetyoktenyylibutaanidioaatti; arabikumin vetyoktenyylisukkinaatti; OSA-muunnettu arabikumi
                  
               
                     
                        Määritelmä
                     
                  
                  
                     Oktenyylimeripihkahapolla muunnettu arabikumi saadaan esteröimällä arabikumi (Acacia seyal) tai arabikumi (Acacia senegal) vesiliuoksessa, jossa on enintään 3 % oktenyylimeripihkahappoanhydridia. Tämän jälkeen se sumukuivataan.
                  
               
                     Einecs
                  
                  
                      
                  
               
                     Kemiallinen nimi
                  
                  
                      
                  
               
                     Kemiallinen kaava
                  
                  
                      
                  
               
                     Keskimääräinen molekyylipaino
                  
                  
                     Fraktio i: 3,105 g/mol
                     Fraktio ii: 1,106 g/mol
                  
               
                     Pitoisuus
                  
                  
                      
                  
               
                     
                        Kuvaus
                     
                  
                  
                     Väriltään lähes valkoisesta vaaleanruskeaan vaihteleva irtonainen jauhe
                  
               
                     
                        Tunnistaminen
                     
                  
               
                     5-prosenttisen liuoksen viskositeetti 25 °C:ssa
                  
                  
                     Enintään 30 mPa.s
                  
               
                     Saostusreaktio
                  
                  
                     Muodostaa hahtuvamaisen saostuman lyijy-subasetaattiliuoksessa (testiliuos).
                  
               
                     Liukoisuus
                  
                  
                     Liukenee hyvin veteen, liukenematon etanoliin
                  
               
                     pH 5-prosenttisessa vesiliuoksessa
                  
                  
                     3,5–6,5
                  
               
                     
                        Puhtaus
                     
                  
               
                     Kuivaushäviö
                  
                  
                     Enintään 15 % (105 °C, 5 h)
                  
               
                     Esteröitymisaste
                  
                  
                     Enintään 0,6 %
                  
               
                     Kokonaistuhka
                  
                  
                     Enintään 10 % (530 °C)
                  
               
                     Happoon liukenematon tuhka
                  
                  
                     Enintään 0,5 %
                  
               
                     Veteen liukenematon aines
                  
                  
                     Enintään 1,0 %
                  
               
                     Tärkkelys- tai dekstriinitesti
                  
                  
                     Keitetään näytteestä tehty vesiliuos, jonka laimennussuhde on 1:50, ja lisätään 0,1 ml jodin testiliuosta. Sinertävää tai punertavaa väriä ei pitäisi muodostua.
                  
               
                     Testi tanniineja sisältävien kumilajien toteamiseksi
                  
                  
                     Lisätään 10 ml:aan näytteestä tehtyä vesiliuosta, jonka laimennussuhde on 1:50, noin 0,1 ml rautakloridin testiliuosta. Mustahtavaa väriä tai saostumaa ei pitäisi muodostua.
                  
               
                     Oktenyylimeripihkahapon jäämät
                  
                  
                     Enintään 0,3 %
                  
               
                     Lyijy
                  
                  
                     Enintään 2 mg/kg
                  
               
                     
                        Mikrobiologiset vaatimukset
                     
                  
               
                     
                        Salmonella sp.
                  
                  
                     Negatiivinen 25 grammassa
                  
               
                     
                        Escherichia coli
                     
                  
                  
                     Negatiivinen 1 grammassa”